open-index/open-wikipedia-markdown huggingface dataset:
The Chameleons

**The Chameleons** (chamados **The Chameleons UK** nalgunhas edicións estadounidenses) foi unha banda de post-punk inglesa formada en Middleton, Greater Manchester en 1981. Estaba composta polo cantante e baixista Mark Burgess, os guitarristas Reg Smithies e Dave Fielding, e o batería John Lever (que substituíu o orixinal Brian Schofield). O cuarteto estivo ás veces acompañada ao vivo polos teclistas Alistair Lewthwaite e Andy Clegg nos anos 80, e polo percusionista e vocalista Kwasi Asante durante a súa reunión dos 2000.

A banda publicou o seu álbum de estrea, *Script of the Bridge*, en 1983. Foi seguido por *What Does Anything Mean? Basically* e *Strange Times* en 1985 e 1986, respectivamente, antes de separse abruptamente en 1987 debido á repentina morte do seu representante. Despois da separación Burgess e Lever formaron The Sun and the Moon, mentres que Fielding e Smithies crearon The Reegs. Burgess tamén tivo unha curta carreira en solitario coa banda de acompañamento The Sons of God.

The Chameleons reformouse no ano 2000, publicando os álbums *Strip* (2000), *Why Call It Anything* (2001), e *This Never Ending Now* (2002). Tensións renovadas causaron que o grupo se separase novamente en 2003. Burgess continúa tocando cancións de The Chameleons só baixo o nome de ChameleonsVox. Lever morreu en 2017.

## Discografía 
### Álbums
José López Varela

**José López Varela**, nado en Ramil (Tirimol, Lugo) o 19 de decembro de 1893 e finado en Madrid o 8 de setembro de 1981, foi un mestre, avogado e político galego.

## Traxectoria 
Estudou o Bacharelato e Maxisterio en Lugo. Tamén foi músico na Banda de Ramil que dirixía o seu pai. Aprobou as oposicións de Maxisterio e foi destinado como mestre á Escola Nacional do Areal de Vigo en 1916. Colaborou en *Galicia* e foi nomeado presidente da Asociación de Mestres de Vigo en 1927. Membro do Partido Republicano Radical, foi deputado pola provincia de Pontevedra nas eleccións a Cortes Constituíntes de 1931. En novembro de 1932 aprobou as oposicións a inspector de Primeiro Ensino e foi destinado a Ourense. Volveu ser elixido deputado nas eleccións xerais de 1933. En outubro de 1931, nos debates previos da Constitución de 1931, manifestouse partidario da educación laica e do divorcio; votou en contra do sufraxio feminino. En maio de 1935 criticou en Cortes o proxecto de Lei de Prensa defendido pola CEDA elaborado orixinalmente polo ministro radical Eloy Vaquero sinalando que causaría un «enorme dano». Foi nomeado Director Xeral de Primeira Ensinanza a finais de 1935 e despois Subsecretario de Traballo e Acción Social. Nas eleccións de febreiro de 1936 integrouse na candidatura de Centro de Portela Valladares, pero non resultou elixido.

Co golpe de Estado do 18 de xullo de 1936 foi detido en Vigo. Foi separado do servizo como inspector de primeiro ensino e dado de baixa no posto en 1937. Foi sancionado economicamente polo Tribunal de Responsabilidades Políticas en 1941 e con inhabilitación de 3 anos para exercer cargo público. Incorporouse como profesor ao Colexio Labor. Estudou por libre a carreira de Dereito licenciándose o 6 de xuño de 1940. Cursou tamén Farmacia, licenciándose o 17 de xuño de 1941. No franquismo exerceu como avogado en Vigo. Tamén foi farmacéutico. A mediados dos anos sesenta recuperou o seu posto de inspector de Ensino Primario logo dun recurso contencioso administrativo fallado no Tribunal Supremo, sendo destinado á provincia da Coruña. Xubilouse ao cabo de dous anos.

## Vida persoal 
miniatura|125px|José López Varela en 1935.
Casou en Vigo coa tamén mestra Avelina Josefa Soto Valenzuela, irmá de Xavier Soto Valenzuela, en 1923.

## Notas 
## Véxase tamén 
### Bibliografía 
* 

* 

* 

* 

* 

### Ligazóns externas 
* José López Varela. Ramil (San Xoán de Tirimol / Lugo), 1893 / ?
Down

**Down** é un supergrupo estadounidense de heavy metal formado en 1991 en Nova Orleáns (Luisiana). A súa composición máis frecuente consiste no vocalista Phil Anselmo, os guitarristas Pepper Keenan e Kirk Windstein, o baixista Rex Brown e o batería Jimmy Bower.

Dende a súa creeación, Down leva editados tres álbums de estudio, *NOLA* (1995), *Down II: A Bustle in Your Hedgerow* (2002); e *Down III: Over the Under* (2007). A banda está traballando na actualidade en *Down IV*, que será editado como catro EPs presumiblemente a partir do ano 2011.

## Discografía 
### Álbums de estudio 
### EPs 
* *Down IV Part I – The Purple EP* - 2012 (Down Records, Independent Label Group)

### Álbums ao vivo 
* *Diary of a Mad Band: Europe in the Year of VI* - 2010 (Roadrunner, Warner)

File:W0827-Hellfest2013 Down PatrickBruders PhilAnselmo 69270.JPG|Patrick Bruders & Phil Anselmo
File:W0828-Hellfest2013 Down PepperKeenan 69263.JPG|Pepper Keenan
File:W0829-Hellfest2013 Down PhilAnselmo 69245.JPG|Phil Anselmo
File:W0830-Hellfest2013 Down PhilAnselmo KirkWindstein 69259 (cropped).JPG|Phil Anselmo & Kirk Windstein

## Véxase tamén 
### Ligazóns externas 
* Páxina oficial
Billy Talent

**Billy Talent** (antigamente coñecida como **Pezz**) é unha banda canadense de rock alternativo formada en 1993 en Streetsville, Ontario. Está composta por Ben Kowalewicz (voces), Ian D'Sa (guitarra e voces), Jon Gallant (baixo e coros) e Aaron Solowoniuk (batería e percusión).

A banda tardou ao redor de dez anos en chegar ao gran público. Os seus membros coñecéronse e comezaron a tocar no instituto co nome Pezz e mantívose na escena *underground* de Toronto ata o 2001. O grupo cambiou o nome despois de ter problemas legais co antigo, e foi cando a conexión de Kowalewicz cun empregado do depertamento A&R de Warner Music Canada os lanzou ao estrelato.

## Discografía 
* *Watoosh!* - 1999 (autoeditado) Como Pezz
* *Billy Talent* - 2003 (Atlantic Records)
* *Billy Talent II* - 2006 (Atlantic/Warner Music Canada)
* *Billy Talent III* - 2009 (Atlantic/Roadrunner)
* *Dead Silence* - 2012 (Warner Bros. Records/Roadrunner)

## Véxase tamén 
### Ligazóns externas 
* Páxina oficial
Celtic League 2008-2009

A **tempada 2008-2009 da Magners League** foi a oitava edición da liga celta de rugby, creada en 2001. A liga tomou o nome *Magners* do seu principal patrocinador, unha empresa irlandesa fabricante de sidra.

## Formato da competición 
O torneo estivo composto por 10 equipos (4 irlandeses, 4 galeses e 2 escoceses), e tivo un formato segundo o cal os equipos tiñan que disputar dúas voltas completas, de xeito que cada equipo se enfrontase ós outros 9 conxuntos dúas veces, unha como local e outra como visitante.

O sistema de puntuación foi o seguinte:
* 4 puntos pola vitoria.
* 2 puntos polo empate.
* 0 punto pola derrota.
* 1 punto por anotar 4 ou máis ensaios.
* 1 punto por perder por 7 ou menos puntos.

A liga comezou o 5 de setembro de 2008, e rematou o 17 de maio de 2009.

## Táboa 
|-
!bgcolor="#efefef" width="20"|Posto
!bgcolor="#efefef" width="180"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.
!bgcolor="#efefef" width="20"|BO
!bgcolor="#efefef" width="20"|BD

|- bgcolor=#C1E8F7 align=center
| 1º ||align=left| 20px|Irlanda **Munster**    
|bgcolor=#ffffa5|**63**|| 18 || 14 || 0 ||  4 || 6 || 1

|- bgcolor=#EFEFEF align=center
| 2º ||align=left|  Edinburgh   
|bgcolor=#ffffa5|**55**|| 18 || 11 || 0 ||  7 || 6 || 5

|- bgcolor=#EFEFEF align=center
| 3º ||align=left| 20px|Irlanda Leinster   
|bgcolor=#ffffa5|**52**|| 18 || 11 || 1 || 6 || 4 || 2

|- bgcolor=#EFEFEF align=center
| 4º ||align=left|  Ospreys   
|bgcolor=#ffffa5|**52**|| 18 || 11 || 0 ||  7 || 3 || 5

|- bgcolor=#EFEFEF align=center
| 5º ||align=left|  Scarlets    
|bgcolor=#ffffa5|**40**|| 18 || 9 || 0 || 9 || 3 || 1

|- bgcolor=#EFEFEF align=center
| 6º ||align=left|  Cardiff  
|bgcolor=#ffffa5|**38**|| 18 || 8 || 1 ||  9 || 2 || 2

|- bgcolor=#EFEFEF align=center
| 7º ||align=left|  Glasgow  
|bgcolor=#ffffa5|**37**|| 18 ||  7 || 0 || 11 || 4 || 5

|- bgcolor=#EFEFEF align=center
| 8º ||align=left| 20px|Irlanda Ulster   
|bgcolor=#ffffa5|**36**|| 18 ||  7 || 0 || 11 || 2 || 6

|- bgcolor=#EFEFEF align=center
| 9º ||align=left|  Newport 
|bgcolor=#ffffa5|**33**|| 18 ||  7 || 0 || 11 || 1 || 4

|- bgcolor=#EFEFEF align=center
| 10º ||align=left| 20px|Irlanda Connacht
|bgcolor=#ffffa5|**20**|| 18 ||  4 || 0 || 14 || 1 || 3

|- bgcolor=#ffffff align=center
|colspan="15"|
>>>
----
En **azul**  o equipo campión (1º).  Na liga celta no hai descensos.
|}

## Véxase tamén 
### Ligazóns externas 
* Páxina oficial da RaboDirect PRO12
Blonde Redhead

**Blonde Redhead** é unha banda de rock alternativo estadounidense formada en Nova York en 1993. Está composta por Kazu Makino (voz, guitarra rítmica) e os irmáns xemelgos Simone (batería, voz) e Amedeo Pace (guitarra solista). Os primeiros discos do grupo destacaron polas súas influencias noise rock, a¡inda que o seu son evolucionou a principios dos anos 2000 co lanzamento de *Misery is a Butterfly* (2004) e *23* (2007), incorporando os dous elementos de dream pop, shoegaze e outros xéneros. Blonde Redhead leva publicados dez álbums de estudio e ten xirado por todo o mundo.

## Discografía 
### Álbums 
## Véxase tamén 
### Ligazóns externas 
* Páxina oficial
The Amps

**The Amps** foi unha banda de indie rock estadounidense procedente de Dayton, Ohio. Formada por Kim Deal en 1995 despois de que The Breeders entrase en hiato, a banda comezou xirando co nome "Tammy Ampersand and the Amps" pero posteriormente foi acurtado a "The Amps."

O seu álbum *Pacer* foi editado o día de Halloween de 1995. Crese que está composto principalmente por temas destinados á continuación do álbum de The Breeders *Last Splash*.

Kim Deal orixinalmente intentou tocar todos os instrumentos, chegando incluso a aprender a tocar a batería, pero finalmente recrutou a Jim Macpherson, o batería de The Breeders, e a Luis Lerma e Nate Farley, dous amigos de Dayton, para tocar no álbum e ao vivo o baixo e a guitarra respectivamente. Kelley Deal, irmá de Kim, estivo tamén na banda brevemente, pero tivo que deixala debido a problemas coas drogas.

*Pacer* tovo poucas vendas, a pesar de que recibiu boas críticas. Quizais a que se agardaba un éxito semellante ao que obtivo *Last Splash*, Elektra fabricou moitas copias, e estas finalmente acabaron sendo vendidas con importantes descontos.

The Amps continuaron xirando ata mediados de 1996, inclíndo unha actuación como abreconcertos de Foo Fighters, cando Kim cancelou unha serie de concertos para reformar The Breeders. O guitarrista Nate Farley e o batería Jim Macpherson uníronse entón a Guided by Voices, mentres que os demais se incorporaron á formación de The Breeders.

## Discografía 
### Álbum 
### Sinxelo
Arquipélago Los Monjes

**Arquipélago Los Monjes** é un arquipélago venezolano de 0,20 km² (ou 20 hectáreas), que é administrado como unha das Dependencias Federais dese país e está situado a 34,8 quilómetros ao leste da península de Guajira e 40&nbsp;km a nordeste do estado de Zulia, no Golfo de Venezuela

Monjes del Sur (12 ° 22'N 70 ° 54'W), constituída polas dúas maiores illas, unidas por unha presa artificial. Ao sur das dúas illas atinxe unha altura de 70 metros e ten un faro.

*Monje del Este (12 ° 24'N 70 ° 51'W), unha pequena pedra 5,3&nbsp;km ao nordeste de Monjes del Sur, atinxe unha altura de 43 m.
*Monjes del Norte (12 ° 30 'N 70 ° 55'W), é de 12,3&nbsp;km NNE de Monje del Este, e consiste en cinco pequenas pedras, a maior que alcanza unha altura de 41 m.

## Véxase tamén
*Subdivisións da Venezuela
*Mar Caribe

## Notas 
## Véxase tamén 
### Bibliografía 
### Ligazóns externas 
*Vídeo Arquipélago Los Monjes en YouTube.

|}
Ferrari 150º Italia

O **Ferrari 150° Italia**, antes coñecido como **Ferrari F150th Italia**, e o modelo da Scuderia Ferrari para a tempada . Presentouse na sede de Ferrari en Maranello, Italia o 28 de xaneiro de 2011, xusto un ano despois do lanzamento do seu predecesor, o Ferrari F10 A designación do chasis do coche foi elixido para celebrar o 150 aniversario da unificación italiana, aínda que isto foi visto por algúns expertos como un movemento político de Luca de Montezemolo para mellorar a imaxe despois do fracaso de Ferrari no campionato do mundo de . Será pilotado por Fernando Alonso Campión do Mundo  e  e subcampión  xunto con Felipe Massa.

## Disputa de nomes 
[miniatura| left | [Felipe Massa durante as probas de pretemporada en Xerez en febreiro de 2011]] 
En febreiro de 2011, Ford declarou a súa intención de demandar a Ferrari polo uso do nome F150. En resposta, Ferrari comezou a referirse ao coche como o "F150th Italia", afirmando o alcume F150 orixinal foi simplemente unha abreviatura, o 3 de marzo, Ferrari anunciou que o nome fora axustado a "Ferrari 150° Italia" (o 150º pronunciado como ordinal italiano *centocinquantesimo*), e Ford retirou a súa demanda legal.

## Véxase tamén 
### Ligazóns externas 
*Páxina Web oficial da Scuderia Ferrari
Justo Villanueva

**Justo Villanueva Gómez**, nado en Corcubión o 17 de maio de 1892 e finado en Madrid o 21 de febreiro de 1952, foi un avogado, xurista e político galego.

## Traxectoria 
De familia ourensá, naceu en Corcubión, onde estaba destinado o seu pai como xuíz de primeira instancia. Cursou o bacharelato en Ourense. Comezou a carreira de Dereito en Zaragoza e rematouna en Madrid. Fixo o doutoramento. Ingresou no corpo de avogados do Estado e estivo destinado en Cuenca. Catedrático de Dereito político das universidades de La Laguna (1922), Santiago de Compostela, Sevilla e Valladolid.

Foi militante do Partido Republicano Radical, e na súa representación elixido deputado pola provincia de Ourense nas eleccións a Cortes Constituíntes de 1931, nas eleccións xerais de 1933 e nas eleccións xerais de 1936. Nestas últimas, foi considerado inicialmente como deputado (quedara en noveno lugar, o último da circunscrición en votos), pero a Comisión de Actas anulou a súa elección o 2 de abril ao non computarse como válidos un total de 106.000 votos por diversas irregularidades.

Co golpe de Estado do 18 de xullo de 1936 refuxiouse en Portugal. Viviu en Lisboa e despois pasou a París e Niza. Foi depurado e separado da súa cátedra o 24 de setembro de 1937; en 1939 foi sometido ao Xulgado de Responsabilidades Políticas. En 1941 regresou a España. Dedicouse ao seu bufete en Madrid. Foi rehabilitado o 16 de febreiro de 1952. Finou en Madrid o 21 de febreiro de 1952.
## Vida persoal 
Casou con María Isidora Lázaro de Diego. Foi tío do tamén político ourensán Ángel Villanueva Cendón.

## Notas 
## Véxase tamén 
### Bibliografía 
*
3 Doors Down

**3 Doors Down** é unha banda de hard rock estadounidense procedente de Escatawpa, Mississippi, formada en 1996. A banda está composta por Brad Arnold (voces), Matt Roberts (guitarra/voces), Todd Harrell (baixo), Chris Henderson (guitarra) e Greg Upchurch (batería/percusión).

A banda fíxose coñecida co seu primeiro sinxelo, "Kryptonite", que foi top 3 na lista *Billboard Hot 100*. O grupo entón asinou un contrato con Republic Records e editou o seu álbum de estrea, *The Better Life*, no ano 2000. O disco foi o 11 máis vendido do ano e foi certificado 6 veces platino nos Estados Unidos. O seu segundo traballo, *Away from the Sun* (2002), continuou co éxito da banda; estreouse no número 8 da *iBillboard 200* e foi multi-platino nos Estados Unidos como o seu predecesor. A este lanzamento seguiulle unha extensiva xira de dous anos antes de editar o terceiro álbum, *Seventeen Days*, no 2005. Este estreouse no número 1 da *Billboard 200*. O cuarto traballo, *3 Doors Down*, tamén se estreou no número 1 *Billboard 200*.

A banda adoita a dar máis de 300 concertos por ano e ten actuado con outros artistas como Lynyrd Skynyrd, Megadeth, Staind, Nickelback, Alter Bridge, Breaking Benjamin, Seether, Shinedown, Hinder ou Daughtry. Dende o comezo da súa carreira, 3 Doors Down leva vendidos ao redor de 16 millóns de álbums en todo o mundo.

## Discografía 
* *The Better Life* - 2000 (Republic Records)
* *Away from the Sun* - 2002 (Universal Records)
* *Seventeen Days* - 2005 (Universal Records)
* *3 Doors Down* - 2008 (Universal Republic Records)
* *Time of My Life* - 2011 (Universal Republic Records)
* *Us and the Night* - 2016 (Republic Records)

## Véxase tamén 
### Ligazóns externas 
* Páxina oficial
Blue Öyster Cult

**Blue Oyster Cult** é unha banda estadounidense de hard rock formada en Nova York no ano 1967. O grupo é coñecido por temas como "(Don't Fear) The Reaper", "Burnin' for You", "Godzilla", "Cities on Flame with Rock and Roll", "Veteran of the Psychic Wars", "Astronomy" e "This Ain't the Summer of Love". Ao longo da súa extensa carreira levan vendidos ao redor de 24 millóns de álbums, 7 deles só nos Estados Unidos.

## Discografía 
## Véxase tamén 
### Ligazóns externas 
* Páxina oficial
Alejandro Otero

**Alejandro Otero Fernández**, nado en Redondela o 14 de decembro de 1888 e finado en México o 26 de xuño de 1953, foi un médico e político socialista galego.

## Traxectoria 
Fillo de Juan Manuel Otero Milleiro. Estudou medicina na Universidade de Santiago de Compostela onde foi alumno de Manuel Varela Radío, licenciándose en 1911. Exerceu en Granada ata que en 1914 foi nomeado catedrático de xinecoloxía da Universidade de Granada, da que foi elixido reitor en 1932. Foi elixido concelleiro do concello de Granada en 1931, aproveitando o cargo para impulsar o Hospital Clínico de Granada. Nas eleccións a Cortes Constituíntes de 1931 foi elixido deputado pola provincia de Pontevedra polo PSOE. Foi encarcerado uns meses durante a folga xeral revolucionaria de 1934. Durante a Guerra civil española foi subsecretario de armamento e ao rematar conselleiro do SER. Exiliouse en México, onde chegou vía Nova York en marzo de 1940. En México continuou traballando como médico, dirixiu unha rede de asistencia médica para os exiliados españois e as persoas máis desfavorecidas, creada con fondos da Junta de Auxilio a los Republicanos Españoles. Colaborou co goberno da República Española no exilio.

## Notas 
## Véxase tamén 
### Bibliografía 
* 

* Gurriarán, R, (2006). *Ciencia e conciencia na Universidade de Santiago (1900-1940). Do influxo institucionista e a JAE á depuración do profesorado*. USC.

* 

### Outros artigos 
* Exilio galego de 1936
### Ligazóns externas 
* Valverde, Fernando (17/11/2006). "Un libro relata la vida del médico republicano Alejandro Otero" *El País* .
* Ficha en Todos los Nombres .
Inkheart (filme)

***Inkheart*** é un filme de fantasía dirixido por Iain Softley que se estreou no 2008. Baséase na novela homónima de Cornelia Funke.

## Sinopse 
Meggie é unha nena cuxo pai ten o poder de facer reais os personaxes dos contos que le en voz alta. Unha noite, desafortunadamente, da vida a un personaxe malvado e á súa banda de proscritos e é secuestrado por eles. Entón Meggie, acompañada dun grupo de amigos reais e de ficción, emprende unha busca desesperada para salvar ó seu pai.

## Personaxes 
* Brendan Fraser como Mortimer Folchart
* Eliza Bennett como Meggie Folchart
* Paul Bettany como Dustfinger
* Andy Serkis como Capricorn
* Jim Broadbent como Fenoglio
* Helen Mirren como Elinor Loredan
* Rafi Gavron como Farid
* Sienna Guillory como Teresa "Resa" Folchart
* Lesley Sharp como Mortola
* Jamie Foreman como Basta
* Matt King como Cockerell
* John Thomson como Darius
* Jennifer Connelly como Roxane
* Marnix Van Den Broeke como The Shadow
* Steve Speirs como Flatnose
* Jessie Cave como Nymph
* Adam Bond como Príncipe Charming
* Tereza Srbova como Rapunzel
* Emily Eby as Guinevere

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Fernando Villamarín Rodríguez

**Fernando Villamarín Rodríguez**, nado en Nande (Mañufe, Gondomar) en 1880 e finado en Vigo o 16 de xaneiro de 1957, foi un avogado e político galego. Deputado do Congreso, foi tamén o fundador e primeiro decano do Colexio de Avogados de Vigo en 1932.

## Traxectoria 
Cursou o bacharelato no Colexio San Agustín de Vigo en 1895. Licenciado en Dereito pola Universidade de Santiago de Compostela. Avogado en Vigo, foi xuíz municipal de Gondomar (1909). Foi proclamado deputado provincial polo distrito de Vigo-Tui en 1917. En 1932 foi un dos fundadores e primeiro presidente da Asociación Profesional e despois Colexio Oficial de Avogados de Vigo. Foi elixido deputado pola provincia de Pontevedra polo Partido Republicano Conservador nas eleccións xerais de 1933. Finou en Vigo o 16 de xaneiro de 1957.

## Vida persoal 
miniatura|125px|Fernando Villamarín, *Vida Gallega*, 1934.

Casou en Vigo con Sara Bobillo Soutelo, filla de Juan Bobillo Gándara, en 1912, e foi pai de Modesto, Fernando, María del Pilar, María de la Concepción e María de la Asunción Villamarín Bobillo.

Tiña o seu despacho en Vigo, na rúa Doutor Cadaval, que actualmente dirixe o seu bisneto Pepe Molina Bandín, con nome Bufete Molina.
## Notas 
## Véxase tamén 
### Bibliografía 
* 
### Ligazóns externas 
* Os avogados vigueses están colexiados desde hai 75 anos  en *La Voz de Galicia*
Henrique Feixoo

**Henrique Feixoo Feixoo**, nado no Carregal (O Mundil, Cartelle) o 10 de decembro de 1952, é un poeta galego.

## Obras 
### Poesía 
* *Elexías da Revolta Illada*, 1978.
* *Loa ao porco bravo & virá o monstro irado fendernos a cabeza & escrita maldita, alé*, 2004, edición de autor.

### Obras colectivas 
* *Escolma de poesía galega (1976-1984)*, 1984, Sotelo Blanco.
* *150 Cantares para Rosalía de Castro*, 2015, libro electrónico.
* *Aires de poesía. Escolma de poetas da bisbarra de Celanova*. Aira editorial, 2023. ISBN 978-84-125593-7-8

## Notas
Victorino Veiga

**Victorino Veiga González**, nado en Begonte o 23 de decembro de 1875 e finado na Coruña o 5 de xuño de 1945, foi un avogado e político galego.

## Traxectoria 
Licenciado en Dereito pola Universidade de Santiago de Compostela. Avogado na Coruña, foi socio do Casino Republicano e das Irmandades da Fala. Militante de Izquierda Republicana, nas eleccións xerais de 1936 foi elixido deputado da provincia da Coruña polo Fronte Popular. Co golpe de Estado do 18 de xullo de 1936 acolleu na súa casa de Vilaboa (Culleredo) a Juana Capdevielle. Foi detido e encarcerado. Xulgado en consello de guerra o 10 de marzo de 1941, foi absolto, pero o Tribunal Regional de Responsabilidades Políticas sancionouno en maio dese ano con oito anos de inhabilitación e coa multa de 6.000 pesetas. Satisfeita a sanción, recobrou a libre disposición dos bens en outubro de 1941. Despois de pasar pola prisión exerceu como avogado na Coruña. Finou na Coruña o 5 de xuño de 1945.

## Vida persoal 
Casou con Elisa de Bernardo e foi pai de Victorino Veiga de Bernardo.

## Notas 
## Véxase tamén 
### Bibliografía 
*
Eugenio Vázquez Gundín

**Eugenio Vázquez Gundín**, nado en Santiago de Compostela o 27 de setembro de 1884 e finado na Coruña o 9 de maio de 1977, foi un avogado e político galego.

## Traxectoria 
Estudou no Seminario de Santiago de Compostela, onde se licenciou en filosofía e teoloxía, aóinda que que non chegou a ordenarse. En 1910 licenciouse en dereiro na Universidade de Santiago de Compostela. Doutorouse na Universidade de Madrid. Foi rexistrador da propiedade en Galicia, Andalucía e Cataluña e secretario da Sala de Audiencia e da Sala do Contencioso-administrativo da Coruña. De 1919 a 1926 participou na creación de sindicatos agrarios en Ortigueira e foi presidente da Federación de Sindicatos Agrícolas Católicos do Condado de Ortigueira e da Federación Católico Agraria da Coruña. Fundou e dirixiu *Acción Agraria* e colaborou en *El Ideal Gallego* e *A Nosa Terra*. En marzo de 1931 editou a revista xurídica *Derecho y Justicia*. Militante de Acción Popular, foi elixido deputado pola provincia da Coruña nas Eleccións xerais de 1933 nas listas da CEDA. A súa actividade parlamentaria caracterizouse por defender o que el consideraba como os intereses de Galicia, moitas veces rompendo a disciplina do partido, como o 15 de novembro de 1935 cando defendeu os intereses dos pescadores galegos. Aínda que figurou inicialmente na candidatura de dereitas ás eleccións de febreiro de 1936, finalmente non chegou a presentarse.

## Obras 
miniatura|Candidatura dereitista da provincia da Coruña para as eleccións de febreiro de 1936.
* *Estudios prácticos de la nueva Ley de Arrendamientos rústicos*, Madrid, 1941.
* *Arrendamientos rústicos y urbanos*, 1967.
* *Sospiros do corazón*, 1967.
* *Os meus cantares*, 1968.
* *Cantos e fábulas*, 1970.
* *Amor y humor*, 1974.

## Notas 
## Véxase tamén 
### Bibliografía 
* 

* 

* 
* 
* 

### Ligazóns externas 
*Organización y poder en la CEDA gallega de Emilio Grandío Seoane
Acción Popular

**Acción Popular** foi un partido político español confesional católico durante a Segunda República, que foi o núcleo principal que deu orixe á Confederación Española de Derechas Autónomas (CEDA).

## Traxectoria 
Foi constituído apresuradamente o 29 de abril de 1931, ao instaurarse a República. Inicialmente co nome de **Acción Nacional** ata 1932 que cambiou a súa denominación a **Acción Popular**. O seu promotor foi Ángel Herrera Oria, director de *El Debate*, Desde o principio anunciou que acataría a nova legalidade republicana, aínda que non era republicano, converténdose en refuxio das forzas monárquicas.

Cando Herrera Oria renunciou á presidencia do partido o 19 de outubro de 1931, constituíuse un comité dirixido por José María Gil-Robles, xunto a Antonio Goicoechea e o conde de Vallellano. Estes eran dous destacados monárquicos e en xaneiro de 1933 separáronse de Acción Popular para fundar Renovación Española. Nas Cortes constituíntes de 1931, contaron co deputado Ricardo Cortes Villasana. Seguidamente, en febreiro de 1933, Herrera Oria retirouse da dirección de *El Debate*, co que Gil-Robles, que era o parlamentario de máis talle entre os seus correlixionarios, consagrouse como xefe do partido en vésperas da constitución da CEDA. A CEDA, en coalición con Renovación Española, tradicionalistas, agrarios e nalgúns distritos cos radicais e republicanos conservadores, triunfou nas eleccións de 1933.

A súa organización xuvenil eran as Juventudes de Acción Popular (JAP).

## Notas 
## Véxase tamén 
### Bibliografía 
* 
*
Carlos Taboada Tundidor

**Carlos Taboada Tundidor**, nado en Ourense o 8 de agosto de 1880 e finado na mesma cidade o 26 de abril de 1935, foi un avogado, militar e político galego.

## Traxectoria 
Fillo de Juan Taboada González, e irmán de Antonio Taboada Tundidor. Estudou Dereito e ingresou na administración militar, da que se retirou como tenente coronel. Católico profeso e afín ao Partido Conservador da facción bugallalista, padeceu o rexeitamento dos monárquicos tralo fin da ditadura de Primo de Rivera. Coa chegada da Segunda República, fundou Acción Popular Agraria na provincia ourensá co apoio de Gil Robles e foi elixido deputado da CEDA pola provincia de Ourense nas Eleccións xerais de 1933, axudándose das antigas redes caciquís do político conservador verinés Luis Espada Guntín. Finou en Ourense o 26 de abril de 1935.

## Obras 
* *La Castilla vinícola...*, 1902.
* *El ejército y la producción nacional*, 1910.
* *Organización de los servicios de Intendencia en el Ejército francés al inicio de la guerra con Prusia*, 1910.
* *El reclutamiento en Japón*, 1911.
* *Testamento militar*, 1912.
* *El lago de San Martín de Castañeda*, 1913.
* *Las denuncias y querellas delictivas. Apuntes acerca de la mentira como delito*, 1930. 
* *La igualdad de derechos para los sexos*, 1933.

## Vida persoal 
En 1910 casou no Pinto (Esgos) con María Isabel Álvarez Moreiras, falecida por mor da gripe de 1918. Casou en segundas nupcias con Carmen Galán Salgado en 1921, e foi pai de María Isabel e Amalia Taboada Galán, casada esta última con Elías Palao Martialay.

## Notas 
## Véxase tamén 
### Bibliografía 
* Lozano González, Carlos (2017) "A Segunda República en Ourense (I). A dereita política non republicana", *Fronda: Voandeira do Arquivo Histórico Provincial de Ourense*. (No. 72). ISSN 2659-3491 
* Lozano González, Carlos e Sánchez Ferro, Pablo (2018) "A Segunda República en Ourense (II). Carlos Taboada Tundidor e a CEDA", *Fronda: Voandeira do Arquivo Histórico Provincial de Ourense*. (No. 75). ISSN 2659-3491 
* Lozano González, Carlos (2018) "A Segunda República en Ourense (III). Gil Robles e Acción Femenina Gallega", *Fronda: Voandeira do Arquivo Histórico Provincial de Ourense*. (No. 76). ISSN 2659-3491 
* Lozano González, Carlos (2025) *Do conservadorismo ao catolicismo de masas: Carlos Taboada Tundidor e a CEDA en Ourense (1931-1936)**.*** Ourense: Deputación Provincial de Ourense. ISBN: 978-84-16643-75-1.

### Ligazóns externas 
* Biografía en galegos.info
* O seu arquivo persoal está depositado no Arquivo Histórico Provincial de Ourense
Antonio Taboada Tundidor

**Antonio Taboada Tundidor**, nado en Ourense o 15 de novembro de 1888 e finado en Madrid o 30 de decembro de 1959, foi un avogado e político galego.

## Traxectoria 
Fillo de Juan Taboada González e irmán de Carlos Taboada Tundidor. Licenciado en Dereito. Foi xuíz de primeira instacia do Carballiño, Quiroga (1914-1920), e Céuta. Militou no Partido Conservador, co que foi elixido deputado por Ourense nas eleccións de 1920 e 1923. Na ditadura de Primo de Rivera reingresou na carreia xudicial e foi nomeado xuíz de primeira instancia de Motilla del Palancar en 1924. Despois foi fiscal da Audiencia de Palencia en 1927, e da de Bilbao en 1928. Coa caída da ditadura foi nomeado Subsecretatario do Ministerio de Xustiza e Culto en febreiro de 1930, e actuou como Ministro de Graza e Xustiza interino do 22 de setembro ao 6 de outubro de 1930. Foi director xeral de Obras Públicas a finais de 1930. Unha vez proclamada a República, foi conselleiro do Banco de Crédito Local (1931-1932) e deputado pola provincia de Ourense polo Partido Agrario Español nas eleccións xerais de 1933 e nas eleccións xerais de 1936. Foi secretario do Congreso en 1934 e fiscal do Tribunal Supremo do 23 de decembro de 1935 ao 2 de xaneiro de 1936.

## Notas
Dead Can Dance

**Dead Can Dance** foi unha banda australiana formada en Melbourne en agosto de 1981. Os seus piares foron Lisa Gerrard e Brendan Perry. A banda trasladouse a Londres en maio de 1982 e separouse en 1998, pero reuniuse temporalmente para unha xira mundial en 2005. O seu álbum de 1996 *Spiritchaser* acadou o número 1 na lista *Billboard Top World Music Albums Chart*.
No 2011 voltaronse formar, editaron o seu disco *Anastasia* no 2012 e volveron os escenarios, mantendo por agora unha actividade ininterrompida por case que todo o planeta.

O son das súas músicas é atmosférico, recorrendo a melodías medievais, cantos gregorianos, o iso intensivo de sintetizadores e órganos. Alternan momentos moi tranquilos e relaxados con outros con fortes percusións. Parte da súa influencia vén das músicas autoctonas do nordeste da Australia, feita con didgeridoo. Son parte dos precursores do novo movemento das 'músicas do mundo', na que se mestura músicas de diferentes culturas e tempos indiscriminadamente.

## Discografía 
## Véxase tamén 
### Ligazóns externas 
* Páxina oficial 
* Dead Can Dance Library
Vicente Sierra Martínez

**Vicente Sierra Martínez**, nado en Pontecesures o 21 de abril de 1900 e finado no mesmo concello o 19 de xuño de 1981, foi un avogado e político galego.

## Traxectoria 
Cursou o bacharelato no Colexio dos Xesuítas de Camposancos. Licenciado en dereito pola Universidade de Santiago de Compostela con premio extraordinario. Ingresou no Corpo de Avogados do Estado en 1925, sendo destinado a Delegación de Facenda de Córdoba. Traballou como avogado do Estado na Subdelegación de Facenda de Vigo dende 1927. Como político, foi elixido deputado pola provincia de Pontevedra polo Partido Republicano Radical nas eleccións xerais de 1933. Presentouse ás eleccións xerais de 1936 pero non saíu elixido. Finou en Ponteareas o 19 de xuño de 1981.

## Recoñecementos 
Foille concedida a Gran Cruz do Mérito Civil en 1970.
## Vida persoal 
Casou con María Luisa Docet Ríos e foi pai de Vicente, María del Pilar, José Luis, María Luisa e María Guadalupe Sierra Docet.

## Notas 
## Véxase tamén 
### Bibliografía 
* 
### Ligazóns externas 
* Vicente Sierra no MEH
* Condecoración no BOE
Gumball

**Gumball** foi unha banda estadounidense de rock alternativo fundada en Nova York no ano 1990. A formación orixinal consistía en Don Fleming (voces e guitarra), Eric Vermillion (voces e baixo) e Jay Spiegel (batería). En 1992 engadiuse un cuarto membro, Malcolm Riviera (guitarra e teclados), que tocara anteriormente con Fleming e Spiegel en Velvet Monkeys.

## Historia 
Despois de que a banda de Fleming e Spiegel B.A.L.L. se desfixese en 1990, os dous uníronse brevemente a Dinosaur Jr. e editaron un sinxelo a través do selo Sub Pop. Deixaron o grupo pouco despois do lanzamento do seinxelo. Jay Spiegel convidou ao seu amigo Eric Vermillion, membro de The Stump Wizards, para que tocase con eles. Vemillion accedeu e finalmente deixou The Stump Wizards. Despois de menos dunha semana de ensaios, o novo trío realizou o seu primeiro concerto.

No outono de 1990 Gumball entrou no estudio, e o seu primeiro lanzamento saíu pouco despois a través de Paperhouse/Sire en Inglaterra. A edición era un EP de 12" cos temas "All the Time"/"Yellow Pants"/"Gettysburg".

Ao pouco tempo Gumball asinou un contrato co selo Caroline Records. Gravaron e editaron o álbum *Special Kiss* e iniciaron unha xira ao lado de Mudhoney, Sonic Youth e outras bandas indie estadounidenses a principios dos 90.

En 1991, o A&R de Columbia Records Jim Dunbar aproximouse a Gumball ofrecendolle un contrato de dous álbums. Pouco despois este foi asinado e a banda entrou no estudio para gravar o seu disco *Super Tasty*. As sesións realizáronse en Wisconsin co produtor Butch Vig, que máis tarde se encargaría do *Nevermind* de Nirvana.

Añinda que Gumball gravou *Super Tasty* como trío, un cuarto membro, Malcolm Riviera, uniuse ao grupo pouco despois da edición do álbum. Os catro comezaron a ensaiar e a principios de 1993 fixeron unha xira de promoción.

Despois de xirar polos Estados Unidos, Europa e o Xapón, Gumball regresou ao estudio no outono de 1993 para gravar *Revolution on Ice*. O traballo foi lanzado por Columbia/Sony en 1994 e a banda realizou unha xira de promoción durante ese ano.

Columbia exerceu a súa opción de despedir á banda despois das decepcionantes vendas de *Revolution on Ice*. O grupo publicou un CD ao vivo polo seu propio selo a finais de 1994 chamado *Tokyo Encore*, pweo a principios de 1995 Gumball decidiu deixalo antes de buscar outra discográfica.

## Discografía 
### Álbums
José Gómez Osorio

**José Ramón Gómez Osorio**, nado en Vilar (Pousada, Baleira) o 14 de xaneiro de 1882 e finado en Madrid o 24 de febreiro de 1940, foi un político e dirixente socialista galego.

## Traxectoria 
Traballou como ebanista en Madrid. Veu a Vigo como ferroviario da Compañía do Ferrocarril de Medina a Zamora e de Ourense a Vigo, fundou o sindicato e en 1916 presidiu o Sindicato Metalúrxico de Vigo. Foi secretario do Sindicato de Ferroviarios da UGT de Galicia. Despois da folga xeral de 1917 pasou a Portugal. En 1918 foi vivir a Cangas e en 1919 foi secretario da Alianza Mariñeira. En 1919 e 1920 foi candidato a deputado a Cortes polo PSOE. Durante a ditadura de Primo de Rivera foi representante de Galicia no pleno do PSOE (1924) e foi xulgado por inxurias ao exército e condenado no sanatorio de Taboada onde coincidiu con Julián Besteiro en 1927. En 1928 regresou a Vigo.

Nas eleccións a Cortes Constituíntes de 1931 foi elixido deputado pola provincia de Pontevedra polo PSOE. Foi concelleiro en Salamanca. Foi preso en 1934 por protestar contra a destitución do alcalde de Vigo. Gómez Osorio pertencía á corrente besteirista do socialismo. Durante a Guerra Civil Española foi gobernador civil de Madrid dende o 17 de abril de 1938 e último presidente da Comisión Executiva Nacional do PSOE no interior (elixida poucos días antes do final da Guerra, o 20 e 21 de marzo de 1939, coa pretensión de converterse na dirección do partido no exilio; a subseguinte represión franquista acabou con case a metade dela).

Durante o golpe de Estado do coronel Casado foi apresado por tropas do PCE en El Pardo no seu intento de afogar o golpe, sendo liberado logo da capitulación comunista. Ao rematar a guerra foi detido polas tropas franquistas no porto de Alacant, internado no campo de Albatera e levado posteriormente á prisión de Porlier. O 24 de febreiro de 1940 foi fusilado xunto a Ricardo Zabalza, secretario xeral da Federación de Trabajadores de la Tierra de la UGT, o avogado e concelleiro de Madrid José Serrano Batanero e un mozo anarquista.

## Vida persoal 
Casou con Elvira Pérez e tivo dous fillos, Bienvenido e Sócrates. Este último, promotor durante a Guerra da nova federación socialista xuvenil, non relacionada coas JSU, permaneceu encarcerado ata 1945, na mesma cadea que o seu pai, e posteriormente colaborou na reconstrución do PSOE na clandestinidade.
## Notas 
## Véxase tamén 
### Bibliografía 
* 

* 
### Ligazóns externas 
* Ficha en Quienes eran las víctimas de la represión franquista en Madrid
Rafael de Vega Barrera

**Rafael de Vega Barrera**, nado en Zazuar (Burgos) en 1889 e finado en Lugo o de 21 de outubro de 1936, foi un médico e político español.

## Traxectoria 
miniatura|200px|Estatua de Rafael de Vega Barrera en Lugo.
Era membro da masonaría. Traballou como cirurxián en Lugo, onde a miúdo operaba a xente humilde sen cobrar. Foi director do Hospital Municipal de Lugo, cidade na que proclamou a República desde o balcón da Casa do Concello. Nas eleccións a Cortes Constituíntes de 1931 foi elixido deputado pola provincia de Lugo polo Partido Republicano Radical.

Co golpe de Estado do 18 de xullo de 1936 o 19 de xullo de 1936 organizou a resistencia na cidade de Lugo con José María Díaz Díaz-Villamil e Jacinto Calvo López. Foi detido polos militares sublevados, sufriu un simulacro de xuízo e foi fusilado na tapia do cemiterio de Lugo ás 18:00 horas do 21 de outubro de 1936 con José Ramos López, Perfecto Abelairas Castro, Ángel Pérez López e Ramón García Núñez. Para facerlle fronte ás responsabilidades políticas embargáronlle os seus bens. En 2024 anulouse o seu xuízo.

## Notas 
## Véxase tamén 
### Bibliografía 
* 

* 

### Outros artigos 
* Represión franquista en Galicia
### Ligazóns externas 
* Homenaxe a Rafael de Vega *La Voz de Galicia*, 21/10/2006 .
Manuel Saco Pradeda

**Manuel Saco Pradeda**, nado en Vila de Mouros (O Incio) e finado en Sarria o 14 de abril de 1937, foi un avogado e político galego.

## Traxectoria 
Foi xuíz municipal de Sarria e representante de Pepe Benito na comarca nas primeiras décadas do século XX. Combativo durante a ditadura de Primo de Rivera, seguiu manexando os fíos da política local. Nos meses previos ao alzamento militar, o seu compromiso coa CEDA e os enfrontamentos e desacordos co concello, supuxeron o apedramento da súa casa e a destrución do mobiliario do Casino, e deron lugar a varias causas xudiciais contra sarriaos de esquerdas. Despois da sublevación do 18 de xullo de 1936, a través da actuación do seu fillo Manuel Saco Rivera en Burgos, mantivo a colaboración coas autoridades do novo Estado.
## Vida persoal
Casado con María Purificación Rivera López, era dono da Casa forte de Guerra ou Casa dos Saco Quiroga en Vila de Mouros.

O seu irmán, Pedro Sacro Pradeda, foi médico de asistencia domiciliaria, destacando pola súa filantropía, facéndose acredor do agradecemento dos sarriaos, que na década de 1950 lle dedicaron unha rúa.

## Véxase tamén 
### Ligazóns externas 
*
Luis Rodríguez de Viguri

**Luis Rodríguez de Viguri Seoane**, nado en Santiago de Compostela o 16 de outubro de 1881 e finado en Madrid o 12 de outubro de 1945, foi un avogado, diplomático e político galego.

## Traxectoria 
Licenciado en Dereito, pertenceu ao Corpo Xurídico Militar e á carreira consular. Iniciou a súa carreira política no Partido Conservador como adherido a Augusto González Besada, obtendo un escano de deputado por Lugo nas sucesivas eleccións que se celebraron entre 1918 e 1923. Foi Subsecretario de Ministerio de Abastecementos (1919) e Subsecretario da Presidencia (1921).

Foi ministro de Fomento entre o 4 e o 7 de decembro de 1922 nun goberno que presidiu Sánchez Guerra, e ministro de Economía Nacional ao finalizar a ditadura de Primo de Rivera entre o 20 de agosto de 1930 e o 18 de febreiro de 1931 nun gabinete presidido por Dámaso Berenguer.
[miniatura|150px|Luis Rodríguez de Viguri, retrato en *[Vida Gallega*, 1934.]]

Durante a Segunda República achegouse aos agraristas, e obtivo un escano pola provincia de Lugo nas eleccións xerais de 1933 como independente de dereitas e nas eleccións xerais de 1936 polo Partido Agrario Español. Entre 1934 e 1936 foi tamén presidente da Real Sociedade Xeográfica de España.

## Notas 
## Véxase tamén 
### Bibliografía 
*
José Sabucedo Morales

**José Sabucedo Morales**, nado en Santiago de Compostela o 23 de xullo de 1881 e finado en Ourense o 24 de xullo de 1937, foi un avogado e político galego.

## Traxectoria 
Fillo de Heriberto Sabucedo, médico ourensán. Licenciado en Dereito, exerceu como avogado en Ourense. Era militante do Partido Conservador, co que foi elixido deputado provincial polo distrito Carballiño-Ribadavia dende 1915. Foi elixido deputado a Cortes polo distrito de Monforte de Lemos nas eleccións de 1920, pero as eleccións foron anuladas e en febreiro de 1921. Foi nomeado presidente da Deputación de Ourense. Presidente do Círculo Conservador de Ourense en 1922. Foi nomeado senador en 1923. Foi o primeiro presidente da Coral de Ruada (1919-1933). Durante a Segunda República militou en Renovación Española, coa que foi elixido deputado pola provincia de Ourense nas eleccións xerais de 1933 e nas de febreiro de 1936.
miniatura|275px|Homenaxe a José Sabucedo (x) ao ser designado representante do conde de Bugallal na provincia de Ourense en 1922.
## Véxase tamén 
### Bibliografía 
*
Fernando Acuña Castroviejo

**Fernando Acuña Castroviejo**, nado en Santiago de Compostela o 10 de abril de 1945 e finado en Vedra o 13 de setembro de 2016, foi un arqueólogo galego.

## Traxectoria 
Catedrático de Arqueoloxía na Universidade de Santiago de Compostela. foi membro da sección de Arqueoloxía e Prehistoria do Instituto de Estudos Galegos Padre Sarmiento e correspondente da Real Academia Galega. Tamén foi membro da Real Academia Galega de Belas Artes.

Os seus traballos céntranse na arqueoloxía romana, destacando especialmente as súas investigacións sobre mosaicos, esculturas, epigrafía e numismática.

## Obra en galego 
### Ensaio 
* *Arredor da arqueoloxía*, 2002, Universidade de Santiago de Compostela.

### Obras colectivas 
* *Prehistoria e Arqueoloxía de Galicia: estado da cuestión*, 1979.
* *Fermín Bouza-Brey*, 1992, Xunta de Galicia.
* *Finisterrae: estudios en lembranza do Prof. Dr. Alberto Balil*, 1992, Universidade de Santiago de Compostela. 
* *Celestino García Romero: un xesuíta de Boiro*, 2005, Concello de Boiro.
* *Os Capítulos da Irmandade: peregrinación e conflito social na Galicia do século XV*, 2006, Xunta de Galicia.

## Obra en castelán 
### Ensaio 
* *Mosaicos romanos de Hispania citerior: Conventus Lucensis*, 1974.

### Obras colectivas 
* *La romanización de Galicia*, 1976, Cadernos do Seminario de Sargadelos, Ediciós do Castro.
* «Vigo en la antigüedad», *en* Álvaro Cunqueiro & José Mª Álvarez Blázquez (coordinadores), 1980, *Vigo en su historia*, pp.&nbsp;13–59. Vigo: Caja de Ahorros Municipal de Vigo. (Xunto con J. M. Álvarez Blázquez, Arturo Conde, Álvaro Cunqueiro, Antonio Meijide, Antonio Odriozola *et alii*.)

## Notas 
## Véxase tamén 
### Bibliografía 
* 
* *Dicionario biográfico de Galicia*, Ir Indo Edicións, 2010-2011, Vigo.
Manuel Saco Rivera

**Manuel Saco Rivera**, nado en Sarria en 1906 e finado na mesma vila o 28 de agosto de 1938, foi un avogado e político galego.

## Traxectoria 
Fillo de Manuel Saco Pradeda, avogado, xuíz municipal e representante de Pepe Benito en Sarria nas primeiras décadas do século XX. Licenciado en dereito, autor dalgunhas pezas teatrais e deportista, participou de xeito moi activo en diferentes campañas políticas. Nas eleccións xerais de 1933 foi elixido deputado pola provincia de Lugo como republicano independente, pero formou parte do Grupo Parlamentario Agrarista cos seus paisanos Luis Rodríguez de Viguri e Felipe Lazcano Morales de Setién. Abandonou o grupo a finais de 1934 e non se integrou no Partido Agrario Español. Foi candidato pola CEDA nas eleccións de febreiro de 1936, pero non resultou elixido. Amigo de Nicolás Franco, traballou na preparación do golpe de Estado desde Portugal, efectuando varias viaxes a Galicia.

Logo do golpe de Estado do 18 de xullo de 1936 e o nomeamento de Franco como xefe do Estado, trasladouse a Salamanca onde traballou na Secretaría Xeral do Estado con Pedro José Carrión ás ordes de Nicolás Franco. Asociouse co falanxista Mario González Zaera nunha comunidade de intereses políticos e económicos. Logo da chegada de Ramón Serrano Suñer en febreiro de 1937, deixou o seu posto na Secretaría Xeral e volveu a Galicia. Foi asasinado a finais de agosto de 1938 en atentado político de escuras motivacións, ao ser abatido a tiros ao saír do Casino de Sarria. Os autores do asasinato foron Manuel Díaz López "Chaquetón" e Manuel Castro Castro "Eirexalba", que foron detidos rapidamente xunto co indutor, o xefe local de Falange, Eduardo Gómez Requejo. Os detidos ingresaron no cárcere de Lugo xunto co xefe provincial de Falange Ramón Martínez Losada. Foron procesados e xulgados en consello de guerra, sendo executados os autores no patio do cárcere de Lugo o 30 de agosto de 1938. Ao indutor do crime, Eduardo Gómez Requejo, Franco concedeulle o indulto polo primeiro aniversario da vitoria, en abril de 1940.
## Notas 
## Véxase tamén 
### Bibliografía 
* 

* 
* 
### Ligazóns externas 
* 
*
Murph

**Emmett Jefferson "Murph" Murphy III** (nado o 21 de decembro de 1964 en Amherst, Massachusetts) é un músico estadounidense coñecido por ser o batería da banda de rock alternativo Dinosaur Jr.

## Traxectoria 
Murphy uniuse a Dinosaur Jr. despois de ser o batería da banda de hardcore punk All White Jury. Coa chegada de Murphy, J Mascis cambiou a batería pola guitarra e as voces. Murph estivo na banda ata que a abandonou no ano 1993 para unirse a The Lemonheads.

En abril de 2005 regresou a Dinosaur Jr. con J Mascis e Lou Barlow, reformando a formación orixinal do grupo. A banda gravou *Beyond* en 2007 e *Farm* en 2009, e leva xirando por todo o mundo dende o seu regreso.
Hangzhou

**Hangzhou** (chinés tradicional e simplificado: 杭州; *pinyin*: Hángzhōu) é unha cidade da República Popular da China, capital da provincia de Zhejiang, situada a 180&nbsp;km ao suroeste de Shanghai, á beira do río Fuchun xusto antes da súa foz (co nome de río Qiantang) na baía de Hangzhou do mar da China Oriental. Cidade historicamente importante, unha das sete antigas capitais chinesas, conta cunha poboación de 8&nbsp;100&nbsp;000 habitantes (2009; concello de 16.847&nbsp;km²).

Fundada en tempos da dinastía Qin (215 a. C.), terminal sur do Gran Canal (609) cando foi amurallada, acadou a súa importancia como capital da dinastía dos Song Meridionais (século XII - XIII) e foi visitada por Marco Polo, xa en tempos dos mongois da dinastía Yuan, quen relatou o seu esplendor.

## Véxase tamén 
### Outros artigos 
* Historia de Hangzhou
* Xardín botánico de Hangzhou
### Ligazóns externas 
* Páxina oficial